Osvaldo Dorticós Torrado
Store norske leksikon,Historie,Verdens historie og samtidshistorie,Nord- og Mellom-Amerika,Cubas historie
Osvaldo Dorticós Torrado var en kubansk advokat og politiker som var president på Cuba fra 1959 til 1976.
Dorticós var en av veteranene i den kubanske revolusjonen. Han deltok i Fidel Castros revolusjonære 26. juli-bevegelse, ble fengslet i 1958 og flyktet til Mexico samme år. Etter Castros triumf i 1959 returnerte Dorticós til Cuba, hvor han ble utnevnt til justisminister og deretter president. Selv om den reelle makten lå hos statsminister Fidel Castro hadde Dorticós stor innflytelse, blant annet i utformingen av Cubas nye lovverk. I 1976 ble den kubanske regjeringen omorganisert, og Castro overtok som president. Dorticós ble utnevnt til medlem av statsrådet og visepresident i ministerrådet, økonomiminister og formann i den sentrale planleggingskommisjonen (1964–1976). Han begikk selvmord i 1983, 64 år gammel. Les mer i Store norske leksikon Cubas historie Cubas politiske system Cubas president